laion/Wikipedia-Exotic huggingface dataset:
Deta

Deta (ungari keeles Detta, saksa keeles Detta, serbia keeles Дета/Deta) on linn Rumeenias Timiși maakonnas. Linn asub ajaloolises Banaadi piirkonnas, Serbia piirist ligi 9 km kaugusel, maakonnakeskusest Timișoarast umbes 38 km lõunas. Linna haldusalasse kuulub üks küla: Opatița (Magyarapáca, Ungarisch-Opatitz). 2011. aasta rahvaloenduse andmetel oli Deta elanikest rumeenlasi 67,84%, ungarlasi 13,88%, sakslasi 4,02%, serblasi 3,96%, mustlasi 2,3%, bulgaarlasi 1,93% ja teistest rahvustest inimesi 0,68%. Rahvus oli teadmata 5,36%-l elanikest. Detat on esmamainitud 1360. aastal. Alates 1720. aastast hakkas piirkonda saabuma saksa koloniste. Alevi staatus anti Detale 1810. aastal. Linnaõigused sai Deta 17. veebruaril 1968. Scurt istoric Orașul Deta Deta România Geografică
Premstätten

Premstätten on vald (Marktgemeinde) Austrias Steiermargi liidumaal Graz-Umgebungi ringkonnas. Omavalitsusüksus moodustati Steiermargi vallareformiga, liites Unterpremstätteni ja Zettlingi vallad. Konstitutsioonikohtule esitati Zettlingi vallast üks avaldus ühinemise vastu, kuid see ei läinud läbi. Reform jõustus 1. jaanuaril 2015 ja vald kandis algselt nime "Unterpremstätten-Zettling". Vallavolikogu otsusega kehtestati 1. jaanuarist 2016 valla uueks nimeks "Premstätten".
Palklõke

Palklõke või ka matkalõke on üks valvelõkke tüppe. See valmistatakse üksteise vertikaalselt üksteise peale asetatud palkidest või ka kõrvuti asetatud palkidest, kasutades kuivanud, jämedaid palke või puunotte, palkide vahel lõhesse pannakse süütematerjal. Palklõke valmistatakse kas kahest palgist, mis on tugedega toestatud või lõhestatud palgist või ka kolmest palgist, nii et kaks palki on all ja üks on peal. Palklõke põleb kaua ja ühtlaselt ning aitab pideva valveta sooja ning valgust hoida. Lõke Metsatulekahju "Kodutütre VI järgu töövihik-õpik". Vaadatud 18.9.2022. Argo Linnamäe (2012). "Ellujäämine talvises metsas". Vaadatud 18.9.2022.
Karl von Breyer

Karl Magnus von Breyer (vene keeles Карл Евстафьевич фон Брейер; 9. august 1746 Kuigatsi – 28. aprill 1813 Tallinn) oli baltisaksa mereväeohvitser ja viitseadmiral Venemaa keisririigi teenistuses. Ta sündis Kuigatsis postikomissari pojana. Õppis alates aastast 1763 mereväekadetikorpuses. 1769. aastal ülendati mitšmaniks. Vene-Türgi sõja (1768–1774) osales Çeşme lahingus. Ta oli mitme sõjalaeva komandör. 1788. aastal sai temast 74 kahuriga lahingulaeva Püha Helena komandör. Ta oli osales 1788−1790 sõjas Rootsiga. 13. mail 1790 oli tema laev Tallinna merelahingu ajal Vene laevastiku esimeses rivis. Ta oli sai 1802. aastal viitseadmirali auastme. Aastast 1802–1804 oli ta Tallinna sadama ülemkomandant. Püha Georgi ordeni IV klass (1785) Püha Georgi mõõk (1790) Püha Anna ordeni III klass (1797) Püha Anna ordeni I klass (1800) Karl Magnus von Breyer ei olnud abielus. Tema isa oli Kuigatsi postijaama postikomissar Gustav Johann Breyer. Tema vend oli Kuigatsi postijaama postikomissar Gottlieb Emanuel Breyer. Tema venna tütar oli abielus Eesti vaimuliku Gustav Emmanuel Stockenbergiga. Tema ema õde oli abielus Eesti vaimuliku Daniel Christoph Sczibalskiga. Gesänge bey der Beerdigung Seiner Excellenz des Herrn Vice-Admirals und Ritters Karl Magnus von Breyer. Reval, gedruckt bey J. G. Minuth. Andmed ESTERis
Cabinda provints

Cabinda (endise nimega Portugali Kongo) on Angola eksklaav ja provints, mille staatuse on vaidlustanud mitmed territooriumil asuvad poliitilised organisatsioonid. Cabinda nime kannab ka provintsi pealinn, mida tuntakse kohalikes keeltes nimedega Tchiowa, Tsiowa või Kiowa . Provints on jagatud neljaks omavalitsuseks – Belize, Buco-Zau, Cabinda ja Cacongo. Kaasaegne Cabinda on Ngoyo, Loango ja Kakongo kuningriikide ühinemise tulemus . Provintsi pindala on 7290 km² ja rahvaarv 824 143. Cabindat eraldab ülejäänud Angolast Kongo DV-le kuuluv kitsas maariba, mis piirneb provintsiga lõunas ja idas. Cabinda piirneb põhjas Kongo Vabariigiga ja läänes Atlandi ookeaniga. Ranniku vastas on ühed maailma suurimad avamerel olevad naftamaardlad. André Gomes Capita Nionje, Arquitetura tradicional em Cabinda Comuna do Tando-zinze Aldeia de Lucula-zenze Cabinda-Angola, Universidade Lusófona de Humanidades e Tecnologias, 2019
Värssu

Värssu on küla Hiiu maakonnas Hiiumaa valla idaosas Hellamaa lahe ääres. Kuni 2017. aasta Eesti omavalitsuste haldusreformini kuulus küla Pühalepa valda. Värssu piirneb põhjas Hellamaa, läänes Tempa, lõunas Kerema ja idas Puliste külaga. Paul Ariste pakkus kohanime vasteks sõna "värss" (’noor pull'). Asulat on 1688. aastal esmamainitud nimega Werßi. Värssu koosseisu kuulub Silmakrassi saar. Värssu külas elas 2011. aasta rahvaloenduse andmetel 10 inimest. Küla kõik elanikud olid eestlased. Värssu ajaloolised talud 1939 Värssu kuulus ajalooliselt Pühalepa kihelkonda, algul Vaemla ja hiljem Randvere mõisa alla. 1688. aastal elasid alal talunikud Werßi Jörgen ja Werßi Hinrich. Läänemaa 1725–1726 adramaarevisjoni järgi elasid Randvere külas talunikud Wehrso Matz, Wehrso Greiss ja Wehrso Ado. 1835. aastal oli külas kuus talu, mille elanikud said perekonnanimeks nime Hammer, Harakas (Harrakas), Havi (Hawwy), Kamm, Kimber, Kottri, Müürisepp (Mürisep), Nirk, Peenar (Penar), Reha (Rehha), Sagor (Saggor), Tammik ja Ulmer. Aastatel 1977–1997 kuulus Värssu koosseisu Puliste. Värssu edelaosa piirneb Heltermaa–Kärdla–Luidja maanteega, kus algab küla edelast loodesse läbiv Värssu tänav. Küla loodeosas on Hilleste–Hellamaa tee. Külas asub Värssu sadam. Eesti külade loend Maa-amet, vaadatud 21.11.2020. Statistikaameti statistika andmebaas, vaadatud 23.02.2024. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Värssu" Eesti kohanimeraamatus. Tallinn: Eesti Keele Sihtasutus, 2016. Statistikaameti andmebaas Pühalepa valla elanike ja kinnisvarade nimekirjad; Rahvusarhiiv RA, ERA.4320.2.166a Pühalepa kihelkonna perekonnanimede panemise raamat. Rahvusarhiiv RA,EAA.1864.2.VIII-198 1835
Yunomi

Yunomi (jaapani keeles 湯のみ) on Jaapani teetassi kõrge vorm, mis on tavaliselt valmistatud keraamilisest materjalist ja millel puudub kõrv. Võrreldes ametlikumate teejoomise tassidega on yunomi kõrgem, kitsam ja mahukam. Yunomi toetub jalale, mis on tassist endast natuke kitsam ja massiivsem. Kitsa ja suhteliselt massiivse jala mõte on selles, et kõrva puudumisel vaid peopesale toetuv tass ei oleks käele liiga kuum. Erinevalt ametlikumast chawan'i teetassist, mida kasutatakse Jaapani teetseremoonia ajal, on yunomi mõeldud igapäevaseks (või mitteametlikuks) teejoomiseks. On olemas ka spetsiaalsed yunomi-paarid, mida nimetatakse meoto yunomi (meoto tähendab abielupaari). Meoto yunomi koosneb tavaliselt kahest ühesuguse mustriga (mõnikord eri värvi), kuid veidi erineva suuruse ja sageli veidi erineva kujuga tassist (suurem tass on mehe ja väiksem on naise tass). Sellised paarikaupa müüdavad tassid on populaarne pulmakink Jaapanis. Paljud kaasaegsed keraamikud, nii idas kui ka läänes, valmistavad yunomi stiilis tasse. Paljud kollektsioneerivad neid.[1] "What is a Yunomi?". Originaali arhiivikoopia seisuga 22. september 2022. Vaadatud 18. septembril 2022.
Pikknurme

Pikknurme on küla Jõgeva maakonnas Põltsamaa vallas. 2012. aastal elas külas 172 inimest . Enne Eesti omavalitsuste haldusreformi 2017. aastal kuulus küla Puurmani valda. Küla paikneb Tallinna–Tartu–Võru–Luhamaa maantee ääres. Põhjast lõunasse läbib küla Pikknurme jõgi. Edelasse jääb Madise raba, mis läheb lõunas üle Alam-Pedja looduskaitseala koosseisu kuuluvaks Umbusi rabaks. Pikknurme küla on esimest korda mainitud 1426. aastal (Pieteuorm). 19. sajandi alguses on kasutatud juba nime "Pikknurme" – pikad nurmed. 13.–18. sajandist pärineva arheoloogiamälestisena on arvel küla kõrgeim oos, Veski talu maadel paiknev Kabelimägi. Pikknurme külas asub Riigimetsa Majandamise Keskuse Jõgevamaa metskonna keskus. Pikknurme küla arendab ja kohapealset kultuurielu korraldab Pikknurme Külaselts. Otti talus on Otti talu kalmistu. Haldus- ja asustusjaotus, vaadatud 1.03.2023. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. Puurmani valla arengukava 2012–2025[alaline kõdulink].PDF. Vaadatud 05.12.2012 Jõgevamaa. Kuninglik väärikus, Kalevipoja jõud. Eesti Entsüklopeediakirjastus. Tallinn 2009, lk 158
Elizabeth Thompson

Elizabeth Southerden Thompson (3. november 1846 – 2. oktoober 1933), pärast abiellumist 1887. aastal tuntud ka kui Leedi Butler, oli Briti maalikunstnik, kes keskendus oma loomingus Briti sõjaajaloost inspireeritud ja tuntud stseenide kujutamisele. Tema kuulsaimate tööde hulka kuuluvad Krimmi sõjas osalenud briti sõdureid kujutav "Calling the Roll After An Engagement, Crimea" (1874), Seitsmenda koalitsiooni sõja käigus toimunud Quatre Brasi lahingut kujutav "The 28th Regiment at Quatre Bras" (1875), Briti-Suulu sõjas asetleidnud Rorke's Drifti lahingut kujutav The Defence of Rorke's Drift" (1880) ja Waterloo lahingu käigus toimunud kuningliku "Šoti Hallide" (Scots Greys) tragunügemendi pealetungi kujutav "Scotland Forever!" (1881). 1887. aasta 11. juunil abiellus ta Briti armee ohvitseri William Francis Butleriga. Paaril oli kuus last. Kui tema abikaasa 1905. aastal erru läks, kolisid nad Iirimaale ja elasid maamõisas Bansha küla lähistel Tipperary krahvkonnas. Ta abikaasa suri 1910. aastal ning Elizabeth elas 1922. aastani edasi Bansha maamõisas, misjärel kolis oma noorima tütre Eileeni (tiitliga Vikontess Gormaston) mõisasse Meathi krahvkonnas ja suri seal 1933. aasta oktoobris. "Calling the Roll After An Engagement, Crimea" (1874 – Buckinghami palee) "The 28th Regiment at Quatre Bras" (1875 – Victoria Rahvusgalerii, Melbourne) "The Defence of Rorke's Drift" (1880 – Windsori loss) "Scotland Forever!" (1881 - Leedsi Kunstigalerii)  Elizabeth Thompson – pildid, videod ja helifailid Wikimedia Commonsis
Raaba-Grambach

Raaba-Grambach on 2015. aastast turulinn (Marktgemeinde) Austrias Steiermargi liidumaal Graz-Umgebungi ringkonnas. See loodi Steiermargi vallareformi osana 2014. aasta lõpus, kui liideti Raaba ja Grambachi linnad. Konstitutsioonikohtule esitati mõlema kogukonna ühine ühinemisvastane kaebus, mis ei läinud läbi. Linn asub Grazi kaguservas Ida-Steiermargi mägismaal ja on osa Grazi nõost. 1265. aastal on Grambachi esmamainitud Grazer Marschallamti registrites. 1848. aastani kuulus linn arvukatele maaomanikele nagu Herrschaft Liebenau, Messendorf-Hintenfeld, Münzgraben, Mühlegg, Schwarzenegg, Vasoldsberg, Kreuzerische Gülti Kommende Leech, Grazi dominiiklased, Gut Kellerhof ja Pfarrgült Hausmannstätten ning Fernitz. Raaba ja Grambachi kogukonnad tekkisid 1850. aastal autonoomsetena. Pärast Austria annekteerimist 1938. aastal läksid vallad Steiermargi Reichsgaule. Aastatel 1945-1955 kuulusid nad Briti okupatsioonitsooni Austrias. 2000. aastal sai Raabast turuvald. Tänu Grazi lähedusele on Raaba väga mugav asukoht. Süd Autobahn (Lõunakiirtee) A2 kulgeb otse läbi piirkonna ja sinna pääseb kõigist linnaosadest Puchwerki liiklussõlmest kiirtee Graz-Osti mahasõidul. Kirchbacher Straßeni B73 jõuab u. 2 km pärast Hausmannstättenis. Raabas on Steirische Ostbahni (Steiermargi Idaraudtee) jaam, mis pakub igatunnist piirkondlikku rongiühendust Grazi ja Gleisdorfiga. Hauptbahnhofi peajaam Grazis on u. 8 km kaugusel. Raaba on ühendatud Graz AG Verkehrsbetriebe bussiliiniga. Kaugus Grazi lennujaamast on u. 7-10 km. Rechenzentrum ja muud Raiffeisen-Landesbank Steiermark osad Raiffeisenverband Steiermark Alpenländische Veredelungsindustrie (AVI) Entwicklungs- und Verwertungs GmbH (EVG) Hutter & Schrantz (H+S) Andritz AG Maarja kabel Raabas Kabel Grambachis Kabel Zum gegeißelten Heiland Raabas Spielerhofi loss Grambachis Böhmervilla Raabas, ehitati 1870. aastal juugendstiilis kui Gut Neuhof ja ehitati 1910. aastal ümber Maarja kabel Raabas Kabel Grambachis Kabel Zum gegeißelten Heiland Raabas Lebenspark 2000 Raabas loodi Böömi parkide ja Fleckgründe aia ühendamisega ning selle pindala on u. 11 000 m². Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Sankt Bartholomä

Sankt Bartholomä on vald (Gemeinde) Austrias Steiermargi liidumaal Graz-Umgebungi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Sankt Marein bei Graz

Sankt Marein bei Graz on vald (Gemeinde) Austrias Steiermargi liidumaal Graz-Umgebungi ringkonnas. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Programmeerimine

Programmeerimine on arvutiprogrammide lähtekoodi kirjutamise, testimise, silumise ja haldamise tegevuste jada. Lähtekood kirjutatakse kasutades programmeerimiskeeli. Programmeerimisega tegelevat inimest nimetatakse programmeerijaks. Programmeerimine on tarkvaraarenduse oluline osa, moodustades sellest: loome luuakse kindlad juhised – vooskeem luuakse sammsammuline tegevusjuhis – algoritm algoritmid komplekteeritakse ja tõlgitakse programmeerimiskeelde, saadakse programmi kood luuakse kasutajaliides ja seotakse see koodiga (kui seda pole tehtud) tõlgitakse programmi koodi seni, kuni saadakse masinkood esmane testimine ja paranduste tegemine haldamise programmi koodi muutmine programmi koodi täiendamine programmi koodi uuesti kirjutamine (programm on oma algsest eesmärgist liigselt võõrandunud) esmane muututuste uuendamine ja testimine Programmide korrektse loome teostavad tarkvarainsenerid, tuntud ka kui programmeerijad. Nende peamiste ülesannete hulka kuuluvad: Eelduste analüüs Detailne töökirjeldus Tarkvara arhitektuur Koodi kirjutamine Kompileerimine Tarkvara testimine Dokumenteerimine Integratsioon (Täiendamine) Ülalhoidmine  Pikemalt artiklis Programmeerimiskeel Erinevad programmeerimiskeeled toetavad erinevaid programmeerimise stiile (programmeerimise paradigmasid). Soovitud ülesande lahendamiseks sobiliku keele valikul on palju tegureid, mida tuleb arvestada: sobivus ülesandeks, olemasolevad võimalused, olemasolevad lisavõimalused, ettevõtluspoliitika jms. Ideaalis valitakse käsilevõetava ülesande lahendamiseks sobivaim keel, reaalsuses mõjutavad programmeerimiskeele valikut mitmed välised tegurid: Kas on piisavalt tarkvaraarendajaid, kes keelt oskavad? Kui efektiivsed on selles programmeerimiskeeles kirjutatud programmid? Millised arendusvahendid on saadaval koodi kirjutamiseks, kompileerimiseks ja silumiseks? Algoritm Arvutiprogramm Dekompilaator Dünaamiline programmeerimine Kompilaator Masinkood Objektikood Programmeerimiskeel Rakendusliides Teek Ülesandepüstitus Paarisprogrammeerimine Ahto Truu "Programmeerimise alused" Pinu.ee – Eesti programmeerijate portaal Lambda.ee. Kogumik programmeerimise ja arvutiteaduse materjale: kursused, õpikud, käsiraamatud
Lemsi

Lemsi on küla Pärnu maakonnas Kihnu vallas. Selles külas asuvad Kallase ja Marta pood. Külas asub tähelepanuväärne Laose talu, mille elamu on arvele võetud kultuurimälestisena. Eesti külade loend Maa-amet, vaadatud 21.11.2020. Statistikaamet, vaadatud 26.08.2023. Eesti haldus- ja asustusjaotuse klassifikaator, vaadatud 9.06.2014.
Linaküla

Linaküla on küla Pärnu maakonnas Kihnu vallas. Selles külas asub rannakämping. Eesti külade loend Maa-amet, vaadatud 21.11.2020. Statistikaamet, vaadatud 27.08.2023. Eesti haldus- ja asustusjaotuse klassifikaator, vaadatud 9.06.2014.
Gratwein

Gratwein oli vald Austrias Steiermargi liidumaal, mis ühendati 2015. aastal Gratwein-Straßengeli valda.
Judendorf-Straßengel

Judendorf-Straßengel oli vald Austrias Steiermargi liidumaal. 2015. aasta vallareformiga liideti see Gratwein-Straßengeli vallaga. Linn asub mõni kilomeeter Grazist põhjas Muri jõe paremkaldal. Linna on esmamainitud 860. aastal kui Strazinolum. 14. sajandi gooti stiilis Maria Straßengeli pühamu ehitati aastatel 1346–1355, seal on oluline kõrgaltar.
Vitruviuse laine

Vitruviuse laine ehk spiraalmeander on Vana-Kreeka ornament, millel kordub spiraalselt keerduva laineharjaga laine taoline element. Nimetus "Vitruviuse laine" on tulnud Rooma arhitekti Marcus Vitruvius Pollio nimest, kes kirjutas esimese teadaoleva raamatu arhitektuurist ja kirjeldas klassikalisi ordereid. See on üks meandri variante, antiikkunstis leidub seda vaasimaalis, hiljem rooma mosaiikidel ja komposiitorderi friisidel; uusajal Beaux-arts stiilis, järel- ja uusklassitsismis, neostiilides nagu uusrenessanss ja Teise keisririigi stiil. Vitruvian scroll. - Merriam-Webster Dictionary Vitruvian scroll. - Buffalo as an Architectural Museum. Illustrated Architecture Dictionary Vitruvian scroll. - Buffalo as an Architectural Museum. Illustrated Architecture Dictionary
Eisbach (Steiermark)

Eisbach oli vald Austrias Steiermargi liidumaal. 2015. aasta vallareformiga on see Gratwein-Straßengeli valla osa.
Gschnaidt

Gschnaidt oli vald Austrias Steiermargi liidumaal. 2015. aasta vallareformiga on see Gratwein-Straßengeli valla osa.
Unterpremstätten

Unterpremstätten oli vald Austrias Steiermargi liidumaal Graz-Umgebungi ringkonnas. 2015. aastal toimunud vallareformiga sai sellest Premstätteni valla osa. Endisele Unterpremstätteni alale jääb elektroonikaettevõtte Ams-Osrami peakorteri asukoht.
Zettling

Zettling ([t͡sɛtlɪŋ]) oli vald Austrias Steiermargi liidumaal. 2015. aastal toimunud vallareformiga sai sellest Premstätteni valla osa.
Sääre (Kihnu)

Sääre ehk Sääreküla on küla Pärnu maakonnas Kihnu vallas. Selles külas asuvad Kurase pood ja keskus kohvikuga ning Kihnu pood. Eesti külade loend Maa-amet, vaadatud 21.11.2020. Statistikaamet, vaadatud 27.08.2023. Eesti haldus- ja asustusjaotuse klassifikaator, vaadatud 9.06.2014. Sääreküla 360° aeropanoraam / aerofoto
Edmund I

Edmund I (ka Eadmund; 920 või 921 – 26. mai 946) oli Inglaste kuningas 27. oktoobrist 939 kuni oma surmani. Ta oli kuningas Edward Vanema ja tema kolmanda naise Kenti Edgiva vanim poeg, kuningas Alfred Suure lapselaps. Kui isa Edward 924. aastal suri, asus esmalt troonile Edmundi poolvend Æthelstan, kes aga suri lastetult 939. aastal. Poolvenna surma järel krooniti Edmund 939. aasta oktoobris uueks kuningaks. Poolvend Æthelstan peetakse esimeseks kogu Inglismaa kuningaks (kaasaegne tiitel Inglaste kuningas), sest ta tungis üle Humberi jõe ja vallutas 927. aastal viikingite valitsetud Jórvíku kuningriigi (tänapäeva Yorkshire). Athelstani surma järel haaras Jórvíkus taas võimu Skandinaavia päritolu Dublini kuningas Olaf Guthfrithson, kes laiendas oma mõjuvõimu Mercia kirdeosas asunud kindlustatud linnadeni, mis on tuntud kui Viis Borough'd. Et Edmundil ei õnnestunud alul alasid tagasi võtta, oli piirkonna kaotus esimeseks suureks tagasilöögiks Wessexi dünastia võimule alates Alfred Suurest. Olukord muutus pärast Olafi surma 941. aastal: 942. aastal võttis Edmund tagasi Viis Borough'd ja taastas 944. aastal võimu kogu Inglismaa üle, tõugates võimult Jórvíkus valitsenud skandinaavlased. Ta kindlustas Æthelstani saavutatud ülemvõimu teiste Briti võimukandjate üle, rüüstades näiteks 945. aastal skandinaavlaste leeris olnud Strathclyde'i kuningriiki. Samuti jätkas ta sõbralikke suhteid Mandri-Euroopa valitsejatega, kellest mitmed olid abielus tema poolõdedega. Edmundi valitsusajal algas ka 10. sajandi üheks olulisemaks ususündmuseks peetav inglise beneditklasete kloostrireform. Ta nimetas Glastonburi kloostri abtiks Dunstani, kellest sai koos Winchsteri Æthelwoldiga reformiliikumise juht. Edmundil oli oma esimese naise Shaftesbury Elgivaga kaks poega Eadwig (ka Edwy) ja Edgar. Oma teise abikaasa Damerhami Æthelflædiga ta lapsi ei saanud. Edmund suri 946. aasta mais Gloucestershire'i krahvkonnas Pucklechurchis lindpriiga tekkinud kähmluse tagajärjel. Et tema pojad olid isa surma ajal liiga noored noored, asus troonile Edmundi noorem vend Eadred, kes valitses kuni oma surmani 955. aastal, mil trooni päris Edmundi poeg Eadwig. Viimase surma järel sai kuningaks Edmundi noorem poeg Edgar, tuntud kui Edgar Rahumeelne.  Edmund I – pildid, videod ja helifailid Wikimedia Commonsis Edmund I Briti monarhia ametlikul kodulehel (inglise keeles)
Tamás Deutsch

Tamás Deutsch (sündinud 27. juulil 1966 Budapestis) on Ungari poliitik, ta on erakonna Fidesz liige. Ta oli aastatel 1999–2002 Ungari spordi- ja noorsootöö minister. Ta on aastast 2009 Euroopa Parlamendi liige. Ta õppis Loránd Eötvösi ülikooli õigusteaduskonnas. 1988. aastal osales ta Fideszi asutamises, mis tegutses siis liberaalse noorteorganisatsioonina. Ta valiti parlamenti nii 1990, 1994, 1998, 2002 kui ka 2006.
Lehisetatik

Lehisetatik (ka hall puravik, hall tatik, pihkane puravik; Suillus viscidus) on tatikuliste sugukonda tatiku perekonda kuuluv seeneliik. Kasvab ainult lehiste all. Söödav värskelt. Lehisetatik andmebaasis eElurikkus.
Grimaldid

Grimaldid on praegune Monaco valitsejadünastia. Dünastia sai alguses 1160. aastal Genovas Grimaldo Canellast, kes tuli Monacos võimule 1297. aastal, kui François Grimaldi linna vallutas. Kõik Monaco vürstid on olnud Grimaldid. Ancien régime'i ajal resideeris perekond Prantsusmaa õukonnas, kus nad aastatel 1642–1715 kasutasid Valentinois' hertsogi tiitlit. Praegune dünastia pea on vürst Albert II, kelle vanemad olid vürst Rainier III ja vürstinna Grace (neiupõlvenimega Grace Kelly). Monaco trooni pärimine Monaco vürsipalee Monaco monarhia Edwards, Anne. The Grimaldis of Monaco. William Morrow, 1992. Maclaga, Michael and Louda, Jiri. LINES OF SUCCESSION; Heraldry of the Royal Families of Europe. MacDonald & Co., 1981; Little, Brown & Co., 1999; Time Warner Books, UK, 2002 ISBN 0-7607-3287-6 Maurizio Ulino, L'Età Barocca dei Grimaldi di Monaco nel loro Marchesato di Campagna, Giannini editore, Napoli 2008. ISBN 978-88-7431-413-3 Grimaldi family tree Grimaldi Family of Sicily Marek, Miroslav. "Detailed Grimaldi Genealogy". Genealogy.EU.
Itaalia vahemere pühvel

Itaalia Vahemere pühvel on Itaaliast pärit vesipühvlitõug. Tõug kuulub jõe-vesipühvlite alaklassi hulka ning sarnaneb Ungari, Rumeenia ja Balkani poolsaare maade vesipühvlitele. See on Itaalia ainus pärismaine pühvlitõug. Itaalia pühvli tõug sai ametliku tunnistuse aastal 2000. Antonio Borghese (2005). Buffalo Production and Research. REU Technical Series 67. Rome: Food and Agriculture Organization of the United Nations.
Stella McCartney

Stella Nina McCartney CBE (sündinud 13. septembril 1971) on Briti moelooja. Ta on briti muusiku Paul McCartney ning Ameerika Ühendriikide fotograafi ja loomaõigusaktivisti Linda McCartney tütar. Vanemate eeskujul on ka Stella McCartney häälekas loomaõiguste ja keskkonnahoiu toetaja. Ta on eriti tuntud selle poolest, et kasutab oma töödes vegetaarseid ja loomavabu alternatiive. Loomaõiguste kaitsjate loend McCartney, Linda (with Paul, Mary, and Stella McCartney). Linda McCartney's Family Kitchen: Over 90 Plant-Based Recipes to Save the Planet and Nourish the Soul. (Voracious/Little, Brown, and Co., 2021) ISBN 978-0-316-49798-5 "Stella McCartney". Vogue (hispaania). 9. aprill 2013. Vaadatud 24. veebruaril 2022. Cary, Alice (21. aprill 2021). ""We Must Act Now": This Stella McCartney Capsule Supports Greenpeace's Efforts To Save The Amazon". British Vogue. Vaadatud 22. aprillil 2021. Linda McCartney's Family Kitchen - In Conversation with Paul, Mary and Stella (Paul McCartney Official Channel) - Intervjuu , 6. oktoober 2021
Lukarn

Lukarn (prantsuse keeles lucarne 'katuseaken') on rikkaliku raamistusega viilukujuliselt katusest eenduv katuseaken. Võib paikneda katuses nii vintskapi kui uukakna moodi. Sage Prantsusmaa hilisgootikas ja renessansis. Lucarne. - Dictionnaire raisonné de l’architecture française du XIe au XVIe siècle Friday’s French – chien assis. - Aussie in France S. Reili. VÄIKE SAKSA-EESTI KESKAJA ARHITEKTUURI SELETAV SÕNASTIK. Magistriprojekt. Tartu 2005 https://www.eki.ee/dict/vsl/index.cgi?Q=lukarn Kunstileksikon. Eesti Klassikakirjastus, 2001
Püloon (Vana-Egiptus)

Püloon (kreeka πυλών, "värav") on Vana-Egiptuse templi väravaehitise torn, mis on neljatahulise tüvipüramiidi kujuline. Kaks pülooni ehitati templi sissekäigu mõlemale poole. Püloonid meenutavad Vana-Egiptuse hieroglüüfi "akhet" (horisont) - see kujutas kaht mäge, "mille vahel päike tõusis ja loojus".